# Γιώργος Γεραλής

### Από τη Βικιπαίδεια, την ελεύθερη εγκυκλοπαίδεια

Ο Γιώργος Γεραλής του Πάνου (1917 - 1996) ήταν γνωστός έλληνας φιλόλογος και ποιητής της μεταπολεμικής γενιάς. Γεννήθηκε στη Σμύρνη τον Απρίλιο του 1917. Σπούδασε φιλολογία και νομικά στο Πανεπιστήμιο Αθηνών. Είχε συμβολή στη σύνταξη του Μεγάλου Λεξικού της Ελληνικής Γλώσσης και της Μεγάλης Ελληνικής Εγκυκλοπαιδείας του «Πυρσού». Εργάστηκε επίσης ως συντάκτης σε διάφορες περιοδικές εκδόσεις καθώς και ως διευθυντής σύνταξης και επιμελητής. Διετέλεσε τμηματάρχης των Σιδηροδρόμων του Ελληνικού Κράτους (ΣΕΚ) μέχρι το 1964 οπότε και στη συνέχεια ασχολήθηκε επαγγελματικά με τη φιλολογική επιμέλεια εκδόσεων.

Η εμφάνιση του στο χώρο της λογοτεχνίας έγινε το 1936 δημοσιεύοντας στο περιοδικό «Νέα Εστία».

Εξέδωσε τις ποιητικές συλλογές "Κύκνοι στο λυκόφως" (1939), "Λυρικά τοπία" (1950), "Αίθουσα αναμονής" (Κρατικό Βραβείο 1957), "Τα μάτια της Κίρκης" (1961), "Κλειστός κήπος" (1966), "Ελληνική νύχτα" (1974), καθώς επίσης και την "Ελληνική Μυθολογία" (που αποτελεί μια εξαίρετη ποιητική ανάπλαση των αρχαίων μύθων - 1959.
Επίσης έχει γράψει "Ορθογραφικό λεξικό της Δημοτικής γλώσσας" (1964).

Υπήρξε μέλος της Εθνικής Εταιρίας Ελλήνων Λογοτεχνών, έλαβε μέρος στο Διεθνές Συνέδριο Λογοτεχνίας για Νέους (Μαδρίτη 1964) όπου και τιμήθηκε με Έπαινο του Βραβείου Άντερσεν για τη διασκευή της Ιλιάδας. Επίσης έιχε πάρει δύο φορές Κρατικό Βραβείο Ποίησης (1957 και 1974) καθώς και Βραβείο της "Ομάδας των Δώδεκα" (1961) (ονομασία επάθλου ιδρύματος Χατζηπατέρα).

Ο Γιώργος Γεραλής μιλούσε επίσης γαλλικά και ήταν μόνιμος κάτοικος Αθηνών. Πέθανε το 1996 σε ηλικία 79 ετών.

## [Επεξεργασία] Εξωτερικοί σύνδεσμοι

- Σπουδαστήριο Νέου Ελληνισμού

Ανακτήθηκε από "http://el.wikipedia.org../../../%CE%B3/%CE%B9/%CF%8E/%CE%93%CE%B9%CF%8E%CF%81%CE%B3%CE%BF%CF%82_%CE%93%CE%B5%CF%81%CE%B1%CE%BB%CE%AE%CF%82_821e.html"

Κατηγορίες: Έλληνες λογοτέχνες | Γεννήσεις το 1917 | Θάνατοι το 1996 | Σμυρνιοί

##### Views

- Άρθρο
- Συζήτηση
- Τελευταία έκδοση

##### Αναζήτηση